«Եթէ Թուրքիոյ մէջ դատական անկախ համակարգ ըլլար, ապա, այս մասին նախ եւ առաջ պէտք է հանդէս գար թրքական քրէական արդարադատութեան համակարգը, այն ժամանակ Էրտողան ստիպուած կ՛ըլլար առնուազն հրաժարելու իր պաշտօնէն, այդ ալ խայտառակ ձեւով: Ամենայն հաւանականութեամբ, ան եւ անոր աւազակները կը յայտնուէին բանտի մէջ՝ թրքական տասնեակ օրէնքներ խախտած ըլլալու յանցանքով: Սակայն այս մէկը այլեւս կարելի չէ, քանի որ կաշառուած թուրք նախագահը խեղաթիւրած է դատական համակարգը, ջնջած՝ լրատուական միջոցներու անկախութիւնը եւ կասեցուցած՝ օրէնքի գերակայութիւնը 2013 Դեկտեմբերին կայացած հսկայական կաշառքի հետապնդումէն ետք, որով բացայայտուած էր անոր կաշառակերական փորձերը, ուր ներգրաւուած էին նաեւ Իրանի եւ Սէուտական Արաբիոյ մեծ գործարարներ: Այժմ՝ մենք կը տեսնենք Միացեալ Նահանգներու դատական գործողութիւնները ընդդէմ Էրտողանի յանցագործութիւններուն, որոնք տարածուած են ընդհուպ մինչեւ Ամերիկա: Այս անգամ ան չ՛ունենար քաղաքական լծակ՝ դրամական միջոցներով կանխելու կամ կոծկելու համար իրեն առնչուող դատական գործերը: Մինչ այդ, Էրտողան Նիւ Եորքի մէջ անյաջող փորձ մը ըրած էր Հաքան Աթիլլայի դատական գործով, եւ, հաւանական է, որ նոյն ճակատագիրը կը սպասէ Էրտողանի, նաեւ Եութայի գործով», եզրափակած է Պոզքուրթ: